COMBATEREA VIOLENŢEI ÎN PROGRAMELE PENTRU COPII.

CADRUL EUROPEAN DE REGLEMENTARE


Contextul de reglementare
Mass-media, privită fie ca o realitate complexă cu rol central în viaţa cotidiană şi mai ales în loisir, fie ca o piaţă de sine stătătoare, cu produse, servicii şi actori specifici, cunoaşte o dinamică extrem de ridicată atât în privinţa conţinuturilor pe care le oferă, cât şi în privinţa platformelor, a suporturilor prin care propune şi oferă aceste produse şi, implicit, a modului în care tot acest complex modifică comportamentul publicului audient.

Dezbaterea de mai bine de patru decenii asupra violenţei transmise prin canalele media nu a ajuns încă la o concluzie definitivă. Întrebarea centrală şi dominantă a acestei dezbateri – este sau nu este violenţa media una dintre cauzele violenţei actuale din viaţa reală – nu a primit încă un răspuns cert.  
Pe de-o parte, unii sociologi care susţin cenzurarea conţinutului violent pentru a proteja în primul rând copiii, consideră că violenţa media este generatoare de violenţă în societate, conducând chiar la o cultură a violenţei.

Pe de altă parte, cei pentru care reglementările domeniului nu reprezintă altceva decât o modalitate de cenzură, consideră că violenţa societală este independentă de violenţa manifest prezentă în domeniul   audio-vizual. 

În tot acest context, studiul consumului media în rândul copiilor, cei care intră într-un prim contact cu „o nouă ordine mediatică”, capătă o importanţă deosebită, atât pentru a măsura modificările structurale apărute în consumul media, cât şi pentru a putea surprinde efectele indirecte, influenţele media asupra vieţii de zi cu zi, asupra valorilor, atitudinilor şi comportamentelor pe care copiii le adoptă.
Există la nivel internaţional numeroase proiecte de cercetare care îşi propun să îmbunătăţească spaţiul media pentru copii, iar la nivel guvernamental şi interguvernamental dezbaterile sunt concretizate deja în dispoziţii şi norme cu aplicabilitate regională sau naţională. Responsabilitatea socială devine, prin aceste considerente, unul dintre cei mai importanţi factori în jurul căruia gravitează instrumentele dispoziţiilor specifice antrenând, deopotrivă, companiile media şi guvernele statelor, într-o formulă de pact social cu valoare de lege.  
La nivel mondial câmpul cercetărilor asupra violenţei mediatice şi a impactului acesteia în societate totalizează peste 5000 de studii, majoritatea fiind consacrate violenţei televizuale şi influenţei acesteia asupra socializării copiilor, adolescenţilor şi tinerilor. O mare parte a studiilor este consacrată analizei şi evaluării tipologice a conţinuturilor violente şi licenţioase din programele TV.

Studiile nu au ajuns la o definiţie general acceptată a violenţei mediatice şi nici la o concluzie univocă relativă la impactul violenţei televizuale asupra indivizilor şi grupurilor.

Dar, în mod unitar, aceste cercetări au contribuit la fondarea unor concepte şi politici naţionale, europene, internaţionale de protecţie a minorilor şi a demnităţii umane în domeniul audiovizualului. 
Astfel, câţiva factori sunt consideraţi esenţiali pentru înţelegerea fenomenului şi mai ales a impactului violenţei televizuale:

1. Conţinutul, caracteristicile şi „contextele de semnificare”, adică de producere a semnificaţiilor şi înţelesurilor actelor / scenelor de violenţă;

2. Duratele expunerii copiilor, adolescenţilor, tinerilor la programele TV;

3. Contextul şi mediul socio-cultural al producerii şi receptării mesajelor;

4. Caracteristicile psihologice ale individului receptor – de la copil la tânăr – pornind de la premisa că minorii, chiar dacă privesc aceleaşi programe ca şi adulţii, văd „altceva” şi „altfel” în conţinuturile emisiunilor TV.
Există, pe de altă parte, trei indicatori clasici
 pentru analiza violenţei televizuale:

- Procentajul emisiunilor conţinând scene de violenţă (pe zi, pe categorii de emisiuni, pe intervale orare, mai ales în prime time, când şi copiii se integrează masiv în marele public al telespectatorilor, aceasta explicând şi de ce 80% din emisiunile vizionate de copii sunt cele destinate adulţilor);

- Numărul (frecvenţa) şi ponderea scenelor de violenţă pe oră;

- Procentajul personajelor principale violente implicate în acte de agresiune, îndeosebi în ficţiunile de televiziune.

Una dintre cele mai semnificative definiţii ale violenţei, potrivit specialiştilor, este cuprinsă în raportul „Violenţă şi teroare în media”, întocmit de George Gerbner, prin analiza a 4600 de răspunsuri primite din partea comunităţii universitare internaţionale (UNESCO, 1988): „expresia populară pentru forţa fizică folosită împotriva altuia, a sinelui sau îndreptarea acţiunilor împotriva altuia pentru a-i provoca durere, a-l răni sau omorî (...). Violenţa este o acţiune care deranjează dureros şi periculos din punct de vedere fizic, psihic şi social bunul trai al persoanelor sau grupurilor. Efectele ei pot varia de la banal la catastrofă. Violenţa poate apărea natural sau poate fi creată de oameni, poate acţiona împotriva oamenilor sau împotriva proprietăţii, poate fi justificată sau nu, poate fi reală sau simbolică, spontană sau graduală.”

Teoretic, chestiunea esenţială constă în a cunoaşte ce conivenţă de principii există între televiziune şi violenţă, ceea ce presupune a descifra logica producerii industriale a divertismentului spectacular şi, în cadrul acesteia, a conţinuturilor violente, erotice, pornografice, a lua în considerare natura însăşi a mediului televiziunii şi apoi structura mentală şi culturală a individului contemporan. Indiferent de poziţia adoptată de un autor sau de altul în chestiunea conţinuturilor şi a efectelor violenţei televizuale, marea majoritate a cercetătorilor sunt de acord asupra ideii că mass-media contribuie la emergenţa unei culturi a violenţei în societatea contemporană şi la socializarea copiilor, mai ales a celor care dispun de acces redus la alte surse de învăţare şi de socializare, impregnând imaginarului colectiv ca simboluri, coduri şi atitudini violente.

O a doua idee teoretică importantă se referă la definirea cadrelor contextuale ale proceselor de semnificare asociate conţinuturilor violente. Această idee presupune că nu ne putem limita la evaluarea cantităţii (frecvenţei) conţinuturilor violente şi a susţinerii aserţiunilor despre excesul de violenţă televizuală, omiţându-se că ceea ce contează mai ales este modul de prezentare, de scenarizare verbală şi iconică, de semnificare a actelor şi scenelor de violenţă. În acest sens, în spiritul altor cercetări, un accent deosebit a fost pus pe contextele de semnificare a actelor de violenţă în funcţie de: dualitatea pozitivitate/negativitate, de formele „naturalizării” actelor de violenţă (fac parte sau nu din logica vieţii sau a structurilor narative), de nivelurile şi modalităţile mediatizării violenţei gratuite, de prezentare a scenelor violente într-un registru umoristic. Au fost astfel evaluate în mod distinct scenele şi comportamentele violente care sunt prezentate ca acte care nu implică nici „costurile umane” şi nici „consecinţe” vizibile pentru celălalt (este vorba de scene de violenţă arătate fără durere, angoasă, moarte, mutilare, handicapuri, fără suferinţă, chiar dacă în această privinţă s-au cristalizat o serie de reguli deontologice restrictive).

Noţiunea de violenţă gratuită constituie un cadru conceptual de bază în evaluarea conţinuturilor. Astfel, ea este abordată în definirea şi accepţiunea următoare: este o violenţă deconectată de context, neutilă desfăşurării naraţiunii şi care nu are altă motivaţie decât violenţa însăşi. În cazul violenţelor prezentate în emisiuni informative (violenţa „reală”), interesează şi perspectiva funcţionalistă asupra informaţiei, anume: dacă ştirile despre violenţă funcţionează mai mult ca „avertisment” (a-i învăţa pe copii să supravegheze mediul şi să evite/să se apere de violenţă) sau ca prezentare pur senzaţională a faptelor de violenţă.

În operaţionalizarea conceptelor s-a pornit, de asemenea, de la distincţia devenită clasică în studiul violenţei televizuale şi anume aceea dintre „violenţa reală” (prezentă în emisiunile informative, mai ales ştiri şi telejurnale) şi „violenţa ficţională” (prezentă în filme de cinema transmise şi prin televiziune, în telefilme, în seriale de diferite categorii şi foiletoane).

Premisa teoretică care a fondat evaluarea scenelor şi actelor de violenţă mediatizate de televiziuni a constat în ideea că violenţa televizuală are, în principal, o motivaţie economică proprie ansamblului industriilor mediatice care valorizează într-un registru spectacular-dramatizant, adresat cu precădere emotivităţii umane, elemente, fapte, trăsături de comportament aparţinând lumii reale a individului şi grupurilor sociale. Dar această supravalorizare dramatizată a violenţei şi a înclinaţiilor agresive, constituind o deformare exagerată a unor elemente de viaţă reală, recurge inadecvat la forme din ce în ce mai sofisticate care mobilizează la maximum resursele artistice, narative, lingvistice şi iconice ale discursului televizual. Competiţia dintre canale conduce la generalizarea modelului spectacular-consumerist în ansamblul televiziunilor generaliste şi tematice, fie ele private sau publice, şi la o tendinţă de reducere a disparităţilor dintre ele, inclusiv în ce priveşte mediatizare violenţei. Astfel, ipoteza este că motivaţia economică (a obţine audienţă şi publicitate) este disimulată sub forme specifice discursului televizual, ceea ce presupune un efort considerabil de deconstrucţie şi etichetare a modurilor de prezentare şi a contextelor de semnificare, dincolo de frecvenţa şi durata scenelor de violenţă. De asemenea, pentru analiza fenomenului au fost luate în calcul ipoteza sinergiei dintre violenţa reală şi violenţa ficţională în programele televiziunilor generaliste, ceea ce presupune că cele două au ponderi apropiate în orele de maximă audienţă sau de audienţă ridicată, când minorii şi tinerii sunt integraţi în categoria „marelui public” al televiziunii.
În analiza semio-discursivă violenţa poate fi reprezentată sub formele: realistă, naturalistă, hedonistă, estetică, ludică, agresivă. Reprezentările şi formele violenţei sunt prezentate în Anexa la Recomandarea nr. R (97) 19 a Comitetului de Miniştri ai Consiliului Europei către Statele membre, cu privire la Reprezentarea violenţei în mijloacele electronice de comunicare în masă.

Astfel, tipurile de violenţă au următoarele accepţiuni
:

Violenţa psihologică – constă în acţiuni ce aduc atingere integrităţii psihice a individului (intimidare, batjocură, umilire, ameninţări);
Violenţa verbală – se manifestă prin certuri, injurii, ridicarea tonului, utilizarea limbajului licenţios, obscen şi pornografic;
Violenţa fizică – provoacă victimei o serie de vătămări corporale;
Violenţa socială – reprezintă o formă de violenţă care constă în controlarea comportamentelor victimei, izolarea acesteia de mediul său social „natural”, familie şi prieteni, având drept consecinţă diminuarea şi dereglarea mediilor sociale, precum şi restrângerea accesului la informaţie;
Violenţa economică – este o altă formă de violenţă, care presupune oprirea accesului victimei la bani sau la alte mijloace economice sau privarea acesteia de mijloace economice, precum şi distrugeri de bunuri;
Violenţa sexuală – reprezintă forţarea sau tentativa de obligare a victimei la activitate sexuală nedorită (violuri, pedofilie, prostituarea minorilor, proxenetism).
Reprezentarea violenţei poate fi realizată în contexte de: informare, educaţie, sensibilizare (caritate), exprimare artistică, divertisment, critică socială, ironie, umor, senzaţional.
Ceea ce este important de reţinut este că, în acest context şi în condiţiile în care noua eră audio-vizuală – introducerea sistemelor de televiziune prin cablu, internetul, jocurile video
 – facilitează accesul la orice tip de informaţie, preocupările majore şi dezbaterile fundamentale de actualitate pun în centrul lor conceptul mult mai larg şi cuprinzător al focusării interesului acordat protejării copiilor nu numai prin conţinutul programelor destinate lor ci, mai ales, prin conţinutul programelor la care ei au acces. 

Din aceste considerente, la nivel internaţional s-a generalizat sistemul de introducere a signalecticii antiviolenţă şi antiobscenitate şi clasificarea emisiunilor, cu rol de avertizare asupra violenţei televizuale şi de protecţie a minorilor. 
Protecţia copilului include reglementări care proclamă drepturile acestuia. Şi în domeniul audiovizualului minorilor le sunt atribuite dispoziţii care să le asigure protecţia. 
Organismele cele mai implicate în protecţia drepturilor minorilor sunt Organizaţia Naţiunilor Unite şi Consiliul Europei, drepturile copiilor fiind proclamate şi apărate prin trei documente fundamentale, cu valoare de lege internaţională, Carta Naţiunilor Unite, Convenţia Europeană a Drepturilor Omului şi Convenţia cu privire la drepturile copilului, adoptată de Adunarea Generală a Organizaţiei Naţiunilor Unite la 20 noiembrie 1989, ratificată de România prin Legea 18/1990.
În România, Legea audiovizualului nr. 504/2002 astfel cum a fost ulterior modificată şi completată
 este considerată ca fiind în conformitate cu reglementările europene în ceea ce priveşte audiovizualul şi radiodifuziunea. Fiecare articol al legii descrie un tip de abuz sau încălcare în fiecare domeniu al audiovizualului cum ar fi: difuzaea desenelor animate, a filmelor în anumite intervale orare, a materialelor licenţioase (imagini violente şi vulgare), divulgarea identităţii minorilor fără acordul părinţilor, materiale publicitare care le încalcă drepturile. 

Cadrul normativ european
La nivelul Uniunii Europene, domeniul prezintă interes încă de la sfârşitul anilor '80, prin adoptarea Directivei Consiliului din 3 octombrie 1989 privind coordonarea anumitor acte cu putere de lege şi acte administrative ale statelor membre cu privire la desfăşurarea activităţilor de difuzare a programelor de televiziune
, cunoscută sub denumirea de Directiva „Television without Frontiers” (TVwF). 

La 15 decembrie 2003, Comisia a adoptat o comunicare privind viitorul politicii europene normative în domeniul audiovizualului, în cadrul căreia se subliniază faptul că politica normativă în respectivul domeniu trebuie să garanteze anumite interese publice, printre care diversitatea culturală, dreptul la informare, importanţa pluralismului în mass-media, protecţia minorilor şi protecţia consumatorilor, precum şi creşterea nivelului de sensibilizare a opiniei publice şi de educaţie în domeniul mass-media, atât în prezent, cât şi în viitor
.

Potrivit normelor europene
, „educaţia în domeniul mass-media” vizează aptitudinile, cunoştinţele şi înţelegerea care permit consumatorilor să utilizeze mass-media în mod eficient şi în condiţii de siguranţă. Persoanele cu educaţie în domeniul mass-media pot să efectueze alegeri informate, să înţeleagă natura conţinutului şi a serviciilor şi să profite de întreaga gamă de oportunităţi oferite de noile tehnologii de comunicare. Aceste persoane sunt în mai mare măsură capabile să se protejeze pe sine şi să-şi protejeze familiile, faţă de materialele dăunătoare sau ofensatoare. Prin urmare, Parlamentul European şi Consiliul recomandă statelor membre promovarea dezvoltării  educaţiei în domeniul mass-media în toate categoriile sociale şi urmărirea îndeaproape a acestei evoluţii.
În acest sens, Recomandarea Parlamentului European şi a Consiliului din 20 decembrie 2006 privind protecţia minorilor şi a demnităţii umane, precum şi dreptul la replică în legătură cu competitivitatea industriei europene de servicii de informare audiovizuale şi on-line include deja o serie de măsuri posibile pentru promovarea educaţiei în domeniul mass-media, cum ar fi, de exemplu, formarea continuă a profesorilor şi a formatorilor, formarea specifică în domeniul internetului destinată copiilor încă de la vârste foarte mici, inclusiv organizarea de sesiuni deschise pentru părinţi sau de campanii naţionale destinate cetăţenilor, care implică toate mediile de comunicaţii, pentru a furniza informaţii asupra utilizării responsabile a Internetului.
De la momentul adoptării ei, Directiva 89/552/CEE a suferit mai multe modificări, prima dintre ele în anul 1997. În anul 2007 a fost adoptată forma sa consolidată, prin Directiva 2007/65/CE a Parlamentului European şi a Consiliului din 11 decembrie 2007 de modificare a Directivei 89/552/CEE a Consiliului privind coordonarea anumitor acte cu putere de lege şi acte administrative ale statelor membre cu privire la desfăşurarea activităţilor de difuzare a programelor de televiziune, denumită şi Directiva serviciilor mass-media audiovizuale, moment care a fost calificat de Comisia europeană ca marcând „începutul unei noi ere pentru media audiovizuală europeană”. Aceasta, împreună cu alte câteva acte de reglementare
, definesc sfera normativă europeană specifică domeniului, constituind un răspuns la noile evoluţii tehnologice şi creând condiţii de stabilire a cadrului normativ pentru toate serviciile media audiovizuale, indiferent de suportul tehnic utilizat, în baza unor reguli de bază unitare atât pentru serviciile clasice de televiziune, analogică sau digitală, cât şi pentru serviciile media audiovizuale la cerere ori cele de televiziune mobilă
. 

Directiva introduce, printre altele, următoarele noutăţi: 

· relaxarea regimului publicităţii, prin admiterea unor noi procedee - plasarea de produse, publicitatea pe ecran partajat, publicitatea virtuală - care vor oferi posturilor de televiziune surse suplimentare de venituri, cu potenţial benefic achiziţiei de programe de calitate;

· asigurarea unui nivel adecvat de protecţie a dezvoltării fizice, mentale şi morale a minorilor şi a demnităţii umane; 

· asigurarea dreptului persoanelor cu handicap şi al persoanelor în vârstă de a li se furniza servicii media audiovizuale accesibile lor; 

· promovarea producţiei şi distribuţiei de opere europene; 

· încurajarea proceselor de co-reglementare şi               auto-reglementare, ca instrumente ce pot avea un rol important în asigurarea unui nivel ridicat de protecţie a publicului.
În preambulul Directivei se afirmă:

(44) Prezenţa conţinutului dăunător în serviciile mass-media audiovizuale continuă să constituie o preocupare a legiuitorilor, a industriei media şi a părinţilor. Vor exista noi provocări, în special în legătură cu noi platforme şi noi produse. Este, prin urmare, necesar să se introducă norme pentru protecţia dezvoltării fizice, mentale şi morale a minorilor, precum şi a demnităţii umane în toate serviciile mass-media audiovizuale, inclusiv în comunicaţiile audiovizuale comerciale. 

(45) Măsurile luate pentru protecţia dezvoltării fizice, mentale şi morale a minorilor şi a demnităţii umane ar trebui să fie atent corelate cu dreptul fundamental la libertatea de expresie, astfel cum a fost stabilit în Carta drepturilor fundamentale ale Uniunii Europene. Scopul unor astfel de măsuri, cum ar fi utilizarea numerelor personale de identificare (coduri PIN), a sistemelor de filtrare sau a etichetării, ar trebui astfel să fie acela de a asigura un nivel adecvat de protecţie a dezvoltării fizice, mentale şi morale a minorilor şi a demnităţii umane, în special în ceea ce priveşte serviciile mass-media audiovizuale la cerere.

Recomandarea privind protecţia minorilor şi a demnităţii umane şi dreptul la replică a recunoscut deja importanţa sistemelor de filtrare şi a etichetării şi a inclus un număr de posibile măsuri în beneficiul minorilor, cum ar fi furnizarea în mod sistematic pentru utilizatori, atunci când se abonează la un furnizor de acces, a unui sistem de filtrare eficace, care poate fi actualizat şi uşor de folosit, sau dotarea cu sisteme de filtrare automată a accesului la serviciile destinate în mod specific copiilor.

(46) Furnizorii de servicii mass-media audiovizuale aflaţi sub jurisdicţia statelor membre ar trebui să fie supuşi, în orice caz, interdicţiei diseminării pornografiei infantile în conformitate cu dispoziţiile Deciziei-cadru 2004/68/JAI a Consiliului din 22 decembrie 2003 privind combaterea exploatării sexuale a copiilor şi a pornografiei infantile
.

(47) Niciuna dintre dispoziţiile introduse prin prezenta directivă care privesc protecţia dezvoltării fizice, mentale şi morale a minorilor şi protecţia demnităţii umane nu impune cu necesitate punerea în aplicare a măsurilor luate pentru protejarea acestor interese prin verificarea prealabilă a serviciilor mass-media audiovizuale de către organisme publice.

Astfel, reglementările în vigoare interzic difuzarea programelor care „pot afecta serios dezvoltarea minorilor” (programe de tipul pornografiei şi violenţei gratuite). Această măsură a fost luată în contextul în care Parlamentul European şi Consiliul au considerat că obiectivele Directivei, şi anume instituirea unui spaţiu fără frontiere interne pentru serviciile mass-media audiovizuale, cu asigurarea unui nivel ridicat de protecţie a obiectivelor de interes general, în special protecţia minorilor şi a demnităţii umane, precum şi promovarea drepturilor persoanelor cu handicap, nu pot fi realizate în mod satisfăcător de către statele membre. Uniunea Europeană poate adopta măsuri în conformitate cu principiul subsidiarităţii, astfel cum este prevăzut la articolul 5 din Tratat. În conformitate cu principiul proporţionalităţii, astfel cum este prevăzut la respectivul articol, măsurile luate prin Directiva 2007/65/CE nu depăşesc cadrul legal de competenţă al Comunităţii. În  conformitate cu punctul 34 din Acordul interinstituţional pentru o mai bună legiferare
, statele membre sunt încurajate să elaboreze, atât în interes propriu, cât şi în interesul Comunităţii, propriile tabele care să ilustreze, în măsura posibilă, corespondenţa dintre dispoziţiile Directivei 2007/65/CE şi măsurile naţionale de transpunere şi să le facă publice. 
Cu privire la subiectul de interes pentru tema de faţă, această directivă conţine ca puncte cheie următoarele repere care trebuie avute în vedere:

- eliminarea restricţiilor asupra libertăţii de prestare a serviciilor de difuzare în interiorul Comunităţii;

- activităţile legate de difuzarea de programe trebuie să respecte legislaţia statelor membre care reglementează această activitate;
- asigurarea liberei circulaţii a transmisiilor televizate; 

- fiecare stat membru se asigură că toate serviciile mass-media audiovizuale transmise de către furnizorii de servicii mass-media aflaţi sub jurisdicţia sa respectă normele sistemului juridic aplicabil serviciilor mass-media audiovizuale destinate publicului din statul membru respectiv (art. 2 al directivei)
;

- statele membre adoptă măsurile corespunzătoare pentru a garanta că serviciile mass-media audiovizuale la cerere, prestate de furnizorii de servicii mass-media aflaţi sub jurisdicţia lor, care ar putea afecta dezvoltarea fizică, mentală sau morală a minorilor sunt puse la dispoziţie numai de asemenea manieră, încât să se asigure că minorii nu pot vedea sau auzi, în mod normal, serviciile mass-media audiovizuale la cerere respective (art. 3h)
. 
În conformitate cu obiectivul privind protecţia minorilor, articolul 22 al Capitolului V al Directivei 2007/65/CE statuează:
(1) Statele membre trebuie să ia măsuri adecvate pentru a garanta că emisiunile de televiziune difuzate de către posturile de televiziune aflate sub jurisdicţia lor nu cuprind programe cu potenţialul de a afecta în mod grav dezvoltarea fizică, mentală sau morală a minorilor, în special programe care cuprind pornografie sau violenţă nejustificată.
(2) Măsurile stabilite la alineatul (1) se extind şi asupra altor programe care prezintă probabilitatea de a afecta dezvoltarea fizică, mentală sau morală a minorilor, cu excepţia cazurilor în care prin programarea emisiunilor la anumite ore sau prin orice măsuri tehnice se asigură faptul că minorii din zona de transmisie, în situaţii normale, nu pot auzi sau vedea emisiunile respective.
(3) Mai mult, în cazul în care astfel de programe sunt transmise într-o formă necodată, statele membre trebuie să asigure faptul că programele respective sunt precedate de un avertisment acustic sau identificate printr-un simbol vizual prezent pe toată durata acestora.

Astfel, la nivel european, statele membre sunt cele care reglementează prin intermediul legislaţiilor naţionale dispoziţiile specifice aplicabile domeniului protecţiei minorilor împotriva televiolenţei. Directivele, singurele acte cu putere de lege, obligatorii pentru statele membre, definesc în anumite domenii – cum este şi cel al audiovizualului – numai normele şi principiile general valabile, în cadrul cărora statele membre îşi întocmesc propria legislaţie.
În acest sens şi ţinând seama de această Directivă care stabileşte reglementările minimale necesare în vederea asigurării libertăţii de transmisie în difuzarea de programe, precum şi de faptul că toate activităţile legate de această difuzare trebuie să respecte legislaţia statelor membre care reglementează această activitate, statele membre au definit prin norme proprii, formele de avertizare asupra conţinutului programelor difuzate, în ideea de a asigura minorilor un grad sporit de protecţie faţă de televiolenţă,  adaptat fiecărei naţiuni, grad de dezvoltare şi nivel de situare în scala propriilor valori. 

OPIS

1. Cadrul normativ european

                        -  Protection of minors

                        - Television without Frontiers(TVwF)/Audiovisual Media Services Directive – evoluţie legislativă

                        - Protection of minors, Right of Replay (Cap V şi VI din Directiva Television without Frontiers) 

                         - Council Recommendation – Protection of Minors and Human Dignity

2. Directiva Consiliului din 3 octombrie 1989 privind coordonarea anumitor acte cu putere de lege şi acte administrative ale statelor membre cu privire la desfăşurarea activităţilor de difuzare a programelor de televiziune

(89/552/CEE)

(JO L 298, 17.10.1989, p. 23)

Astfel cum a fost modificată prin:

►M1 Directiva 97/36/CE a Parlamentului European şi a Consiliului din 30 iunie 1997

3. Directiva 89/552/CEE a Parlamentului European şi a Consiliului din 3 octombrie 1989 privind coordonarea anumitor dispoziţii stabilite prin acte cu putere de lege sau norme administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale) 

(JO L 298, 17.10.1989, p. 23)

Astfel cum a fost modificată prin:

►M1 Directiva 97/36/CE a Parlamentului European şi a Consiliului din 30 iunie 1997

►M2 Directiva 2007/65/CE a Parlamentului European şi a Consiliului din 11 decembrie 2007
http://eur-lex.europa.eu/LexUriServ/LexUriServ.do?uri=CONSLEG:1989L0552:20071219:RO:PDF

4. Recommendation of the European Parliament and of the Council of 20 December 2006 on the protection of minors and human dignity and on the right of reply in relation to the competitiveness of the European audiovisual and on-line information services industry

http://eur-lex.europa.eu/LexUriServ/LexUriServ.do?uri=CELEX:32006H0952:EN:NOT

5. Parental control of television broadcasting - European Parliament resolution on the Commission communication 'Study on Parental Control of Television Broadcasting' (COM (1999) 371 - C5-0324/1999 - 1999/2210(COS))

http://www.europarl.europa.eu/omk/omnsapir.so/
6. Communication from the Commission to the Council, the European Parliament and the Economic and Social Committee - Study on Parental Control of Television Broadcasting (COM/99/0371 final)
http://eur-lex.europa.eu/LexUriServ/LexUriServ.do?uri=CELEX:51999DC0371:EN:NOT

7. European Parliament resolution on the Commission communication 'Study on Parental Control of Television Broadcasting' (COM (1999) 371 - C5-0324/1999 - 1999/2210(COS))

http://www.europarl.europa.eu//omk/omnsapir.so/

8. Study on Parental Control of Television Broadcasting, March 1999, drawn up by Oxford University Centre for Socio-Legal Studies; 
http://europa.eu.int/comm/dg10/avpolicy/key_doc/parental_control/index.html 
9. EVALUATION REPORT FROM THE COMMISSION TO THE COUNCIL AND THE EUROPEAN PARLIAMENT on the application of Council Recommendation of 24 September 1998 concerning the protection of minors and human dignity 

COM(2001) 106 final

http://ec.europa.eu/avpolicy/docs/reg/minors/ermin_en.pdf

10. Children and Media to Create Indicators for a Media Social Responsibility Index
http://www.nordicom.gu.se/cl/publ/electronic/MSRI.pdf
11. Parental Control in a Converged Communications Environment                 Self-Regulation, Technical Devices, and Meta-Information

http://ec.europa.eu/avpolicy/docs/reg/minors/dvbgroup.pdf
� Indicatorii au fost definiţi de americanul George Gerbner, sociolog, profesor de Comunicare şi fondator al teoriei cultivării. Pe scurt, în urma unui amplu studiu desfăşurat sub patronajul Universităţii din Pennsylvania, Gerbener ajunge la concluzia că datorită expunerii aproape permanente la mesajele media, oamenii ajung dependenţi de aceasta, atât pentru cunoaşterea mediului în care trăiesc, cât şi în înglobarea unui anumit mod de a gândi lumea înconjuratoare. Este vorba de efectul de cultivare, care conduce la fixarea unei viziuni comune asupra lumii, a unor roluri comune şi a unor valori comune. “ (W.J. Severin, jr. J.W. Tankart, Communication Theories, New York, Longman, 1988, p. 313).


Gerbner îi împarte pe cei care se uită la TV în „heavy viewers” (persoane care privesc mai mult de patru ore pe zi emisiunile TV şi „hight viewers” (persoane care se uită mai puţin la TV, demonstrând că privitorii din prima categorie au o concepţie cultivată despre lume, dependentă de concepţia distribuită de televiziune (G. Gerbner, The Mainstream of America: Violence Profile in: Journal of Comunication, nr. 30/1980, p. 14).


 Pornind de aici, Gerbner şi colaboratorii săi au creat atât un cadru teoretic, cât şi o strategie empirică pentru studiul impactului violenţei televizate asupra convingerilor oamenilor. Abordând efectele cultivării, cercetătorii au analizat în mod special modul în care televiolenţa exagerează îngrijorarea oamenilor în legătură cu crima.


http://www.bjarges.ro/download/2005%20mass%20media%20ii.pdf


� � HYPERLINK "http://www.unicef.ro/publicatii/general/reprezentarea-violentei-televizuale-si-protectia-copilului.html" ��http://www.unicef.ro/publicatii/general/reprezentarea-violentei-televizuale-si-protectia-copilului.html�


- Reprezentarea violenţei televizuale şi protecţia copilului


� Ultimele rapoarte cu privire la evoluţia celui mai important segment al media, piaţa video,  indică următorii vectori de schimbare:


- larga disponibilitate a noului conţinut digital şi a aplicaţiilor interactive şi proliferarea platformelor digitale pentru distribuirea conţinuturilor;


- apariţia de sisteme multifuncţionale, care integrează mai multe funcţii specifice (ex. telefonul mobil cu funcţii video) care permit consumatorilor să devină creatorii propriului conţinut, unic şi original;


- apariţia unor noi jucători, în special cei care folosesc Internet-ul drept canal de comunicare, fapt care ajută la crearea unui nivel fără precedent de inovaţie şi competiţie. http://www.cna.ro/IMG/pdf/ExpCopii_CNA2007.pdf


� La data de 3.12.2008 a fost publicată în Monitorul Oficial al României OUG nr. 181/2008 pentru modificarea şi completarea Legii audiovizualului nr. 504/2002, consolidată prin � HYPERLINK "http://www.euroticket.ro/legislatie/lege_aprobare_oug_181_2008_modificare_legea_audiovizualului_333_2009.php" \o "Legea 333/2009 privind aprobarea OUG nr. 181/2008 pentru modificarea si completarea Legii audiovizualului nr. 504/2002" \t "_blank" �Legea 333/2009 privind aprobarea OUG nr. 181/2008 pentru modificarea şi completarea Legii audiovizualului nr. 504/2002�.


� http://eur-lex.europa.eu/LexUriServ/LexUriServ.do?uri=CONSLEG:1989L0552:20071219:RO:PDF


� http://eur-lex.europa.eu/LexUriServ/ 


� DIRECTIVA 2007/65/CE A PARLAMENTULUI EUROPEAN ŞI A CONSILIULUI din 11 decembrie 2007 de modificare a Directivei 89/552/CEE a Consiliului privind coordonarea anumitor acte cu putere de lege şi acte administrative ale statelor membre cu privire la desfăşurarea activităţilor de difuzare a programelor de televiziune


� Recommendation of the European Parliament and of the Council of 20 December 2006 on the protection of minors and human dignity and on the right of reply in relation to the competitiveness of the European audiovisual and on-line information services industry 


� HYPERLINK "http://eur-lex.europa.eu/LexUriServ/LexUriServ.do?uri=CELEX:32006H0952:EN:NOT" ��http://eur-lex.europa.eu/LexUriServ/LexUriServ.do?uri=CELEX:32006H0952:EN:NOT�


Communication from the Commission to the Council, the European Parliament and the Economic and Social Committee - Study on Parental Control of Television Broadcasting (COM/99/0371 final) –


http://eur-lex.europa.eu/LexUriServ/LexUriServ.do?uri=CELEX:51999DC0371:EN:NOT


European Parliament resolution on the Commission communication 'Study on Parental Control of Television Broadcasting' (COM (1999) 371 - C5-0324/1999 - 1999/2210(COS)) – http://www.europarl.europa.eu//omk/omnsapir.so/


� Potrivit calendarului de adoptare a actelor normative de transpunere a directivelor comunitare în vigoare, România are obligaţia transpunerii prevederilor Directivei 2007/65/CE în legislaţia internă, ceea ce a impus adoptarea de modificări substanţiale şi urgente în Legea audiovizualului nr. 504/2002, cu  modificările şi completările ulterioare. Problematica urgenţei a fost impusă şi de existenţa unui termen limită în anul 2012, fixat prin recomandările Comisiei Europene, în conjuncţie cu decizia Uniunii Internaţionale de Telecomunicaţii, ca termen de trecere generalizată la emisia digitală TV în Europa, concomitent cu încetarea emisiei analogice. În plus, urgenţa era constituită şi ca urmare a faptului că multe ţări din spaţiul european, inclusiv ţări vecine, precum Ungaria, au avansat foarte mult în realizarea tranziţiei la digital, unele propunându-şi să devanseze cu patru ani termenul 2012, ceea ce ar fi produs dezechilibre pe piaţa audiovizualului în defavoarea României, în ipoteza că întârzierea ţării noastre în trecerea la televiziunea digitală nu era rapid recuperată.


Calendarul proceselor de transpunere a Directivei 2007/65/CE în legislaţia internă a altor state ale UE a indicat avansul substanţial al majorităţii acestora faţă de stadiul în care se găsea România.


Astfel, la data de 3.12.2008 a fost publicată în Monitorul Oficial al României OUG nr. 181/2008 pentru modificarea şi completarea Legii audiovizualului nr. 504/2002, consolidată prin � HYPERLINK "http://www.euroticket.ro/legislatie/lege_aprobare_oug_181_2008_modificare_legea_audiovizualului_333_2009.php" \o "Legea 333/2009 privind aprobarea OUG nr. 181/2008 pentru modificarea si completarea Legii audiovizualului nr. 504/2002" \t "_blank" �Legea 333/2009 privind aprobarea OUG nr. 181/2008 pentru modificarea şi completarea Legii audiovizualului nr. 504/2002�. 


� JO L 167, 22.6.2001, p. 10.


� JO C 321, 31.12.2003, p. 1.


� http://eur-lex.europa.eu/LexUriServ/LexUriServ.do?uri=CONSLEG:1989L0552:20071219:RO:PDF


� ibidem

